גז'גוז' בראון

גז'גוז' בראון (נולד ב-11 במרץ 1967) הוא פוליטיקאי פולני מהימין הקיצוני, אנטישמי, פרו-רוסי, עיתונאי, מרצה אקדמי, במאי קולנוע ותסריטאי. הוא מנהיג המפלגה המונרכיסטית קונפדרציה של הכתר הפולני ואחד ממנהיגי הקונפדרציה חירות ועצמאות . הוא נבחר לסֵיְים ב-2019.

== ביוגרפיה ==
גז'גוז' בראון נולד בטורון. אביו, קז'ימייז' בראון, הוא במאי קולנוע. אמו היא סופיה, לבית רקלבסקי, וסבו מצד אמו היה וינסנטי סבסטיאן רקלבסקי. גז'גוז' הוא אחיינו של יוליוש בראון (מנהל הטלוויזיה הפולנית לשעבר) ואחיה של השחקנית מוניקה בראון.

הוא סיים את לימודיו באוניברסיטת ורוצלב ב-1987, והשלים לימודי תואר שני בפקולטה לרדיו וטלוויזיה של קשישטוף קישלובסקי באוניברסיטת שלזיה בקטוביץ ב-1993. משנת 1987 ואילך הוא היה שותף בארגון האלטרנטיבה הכתומה, שבגינה הוא דוכא על ידי הממשלה הקומוניסטית של הרפובליקה העממית הפולנית. בשנים 1988 ו-1989 השתתף בהפגנות סטודנטים באוניברסיטת ורוצלב.

מאוחר יותר, הוא שימש כעיתונאי.<ref></ref> עד 2007 לימד עיתונות באוניברסיטת ורוצלב. כבמאי קולנוע, הוא הפיק וביים למעלה מ-30 כותרים.

בראון הוא קתולי מסורתי<ref></ref> ומבקר חריף של הפרוטסטנטיות בפולין.<ref></ref>

== פעילות פוליטית ==
חוק 447) ב-2019]]
בראון מתנגד להיותה של פולין מדינה התלויה ונשלטת על ידי האיחוד האירופי. הוא מאמין שניתן להבטיח את שגשוגה המתמשך של פולין רק על ידי שמירה על ערכי המשפחה המסורתיים, עקרונות האמונה הקתולית וחינוך המבוסס על אמונה. דעותיו הפוליטיות הן ימין רדיקלי. הוא תומך בתיקונים לחקירת הממשלה הפולנית על התרסקות מטוס חיל האוויר הפולני ברוסיה בסמולנסק. מבחינה כלכלית, ניתן לתאר את דעותיו כליברליות קלאסיות,<ref></ref> שכן הוא תומך במס גולגולת ובקיצוץ המע"מ.

ב-24 בינואר 2015 הכריז על מועמדותו לנשיאות פולין. בפברואר 2015 החל בקמפיין בארצות הברית בקרב אמריקאים ממוצא פולני. בסתיו 2015, כשקיבל רק 13,113 קולות, 0.09%, הוא פרש מהבחירות.

קורא לפולין לשמור ולהפעיל באופן עצמאי נשק גרעיני.
העיתונאי רומן ורשבסקי ובראון בשנת 2022

בינואר 2019 הכריז על מועמדותו לראשות העיר גדנסק. הבחירות נערכו לאחר רצח ראש העיר פאבל אדמוביץ'. מועמדותו של בראון זכתה לתמיכה על ידי יאנוש קורווין-מיקה והתנועה הלאומית . ביום הבחירות, 4 במרץ 2019, בראון קיבל רק 11.86% מהקולות, ובכך הפסיד לאלכסנדרה דולקביץ' שקיבלה 82.22% מהקולות.

בבחירות לפרלמנט האירופי בפולין (2019) היה המועמד המוביל בקונפדרציה לחירות ועצמאות במחוז פודקרפאקי. למרות שרשימתו קיבלה 5.89% מהקולות, התוצאה הטובה ביותר לקונפדרציה במדינה, הקואליציה לא הצליחה להגיע לרף ה-5% בפריסה ארצית ולכן הוא לא קיבל את התפקיד.<ref></ref>

בבחירות לפרלמנט הפולני (2019) היה המועמד המוביל בקונפדרציה לחירות ועצמאות במחוז הבחירה ז'שוב, במחוז פודקרפאקי. רשימתו קיבלה 8.25% מהקולות, שזו התוצאה הטובה ביותר לקונפדרציה מבין המחוזות בפולין. הפעם בראון קיבל את המושב בפרלמנט, וכך גם 10 מועמדים נוספים מהקונפדרציה.<ref></ref>

היה מועמד בפריימריז לראשות הקונפדרציה ב-2020 והפסיד לקשישטוף בוסק .<ref></ref>

בספטמבר 2021, במהלך נאומו בסיים, איים בראון על שר הבריאות הפולני, אדם נידז'אלסקי , "אתה תיתלו" (Będziesz wisiał), בתגובה על פעולות הממשלה עם התפרצות נגיף הקורונה. בראון השווה את שיעורי ההתאבדות של ילדים בעקבות ההגבלות ל"נפגעי מלחמה", והשווה בין האחראים לכך ל"פושעי מלחמה".<ref></ref> הצהרה זו גרמה להרחקת בראון מהשתתפות בישיבות הסיים<ref></ref> על ידי נידז'אלסקי בעצמו, יחד עם יו"ר הסיים, אלז'בייטה ויטק.<ref></ref>

תמך ברוסיה לאחר תחילת הפלישה הרוסית לאוקראינה. ב-25 ביוני 2022 השתתף בעצרת פרו-רוסית ודיבר בגנות וולודימיר זלנסקי וג'ו ביידן.<ref></ref>

בהרצאה של ההיסטוריון יאן גרבובסקי במאי 2023, תקף בראון את הבמה וניפץ את המיקרופון והרמקולים. ההרצאה בוטלה.<ref></ref>

ב-12 בדצמבר 2023, בישיבת הפתיחה של הסיים, הוא כיבה חנוכייה באלימות באמצעות מטפה. בתגובה נמנעה ממנו ההשתתפות בישיבה של הסיים והוא נענש בהלנת שכרו למשך שישה חודשים. יו"ר הסיים הודיע כי תוגש תלונה פלילית לפרקליטות.

==קישורים חיצוניים==
* 

== הערות שוליים ==

קטגוריה:פולין: אנטישמיות
קטגוריה:סגל אוניברסיטת ורוצלב
קטגוריה:תסריטאי קולנוע פולנים
קטגוריה:פובליציסטים פולנים
קטגוריה:פוליטיקאים פולנים
קטגוריה:פולנים שנולדו ב-1967